PATVIRTINTA

Kauno Suzuki prgimnazijos direktorės Dėjos Aukštkalnytės

 2021 m. rugpjūčio 26 d. įsakymu Nr. V-45

# KAUNO SUZUKI PROGIMNAZIJOS

**DARBDAVIUI PRIKLAUSANČIŲ IR DARBUOTOJUI PERDUOTŲ DARBO PRIEMONIŲ IR TURTO NAUDOJIMO TVARKA**

# I SKYRIUS BENDROSIOS NUOSTATOS

1. Darbdaviui priklausančių ir darbuotojui perduotų darbo priemonių, turto ir lėšų naudojimo tvarka (toliau – Tvarka) nustato Kauno Suzuki progimnazijai (toliau – Mokyklai) priklausančių ir darbuotojui perduotų darbo priemonių ir turto naudojimo darbo vietoje darbo metu taisykles, taip pat šių taisyklių laikymosi priežiūros ir darbdavio kontrolės mastą.

# II SKYRIUS

**DARBDAVIUI PRIKLAUSANČIŲ IR DARBUOTOJUI PERDUOTŲ DARBO PRIEMONIŲ IR TURTO NAUDOJIMO PRINCIPAI**

1. Darbdaviui priklausančias ir darbuotojui perduotas darbo priemones ir turtą (toliau – darbo priemones, turtą ) darbuotojai naudoja vadovaudamiesi Lietuvos Respublikos įstatymais ir kitais norminiais teisės aktais, o taip pat laikydamiesi Tvarkos reikalavimų ir šių principų:
	1. **efektyvumo**. Šis principas reiškia, kad darbuotojai naudodamiesi darbo priemonėmis, turtu ir lėšomis turi siekti didžiausios naudos visuomenei, švietimo įstaigos bendruomenei;
	2. **ekonomiškumo**. Šis principas reiškia, kad darbo priemonėmis, turtu ir lėšomis turi būti naudojamasi protingai, tikslingai ir taupiai;
	3. **skaidrumo ir viešumo**. Šis principas reiškia, kad darbuotojai darbo priemones, turtą ir lėšas naudoja pagal paskirtį ir užtikrina atvirą, aiškų, viešą informacijos apie naudojimąsi pateikimą.

# SKYRIUS

**DARBO PRIEMONIŲ IR TURTO NAUDOJIMAS**

1. Mokykla prižiūri jos suteiktų darbo priemonių ir turto naudojimą. Vykdydama priežiūrą, Mokykla stebėsenos priemones taiko proporcingai siekiamiems tikslams ir tik tais

atvejais, kai neįmanoma pasiekti kontrolės ir stebėsenos tikslų mažiau darbuotojų privatumą ribojančiomis priemonėmis. Darbuotojų stebėsenos ir kontrolės darbo vietoje taisykles bei mastą reglamentuoja Informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarka, patvirtinta Kauno Suzuki progimnazijos direktoriaus 2021 m. rugpjūčio 26 d. įsakymu Nr.45.

1. Darbuotojams pareigų vykdymui darbo priemonės ir turtas gali būti perduodami pagal atidavimo naudoti aktą arba pasirašant Priėmimo perdavimo aktą. Tokiu atveju darbuotojai asmeniškai atsako už darbo priemonių ir turto netinkamą naudojimą.
2. Mokykla įsipareigoja darbuotojui:
	1. suteikti reikiamas darbo priemones ar turtą, siekdama sudaryti tinkamas sąlygas jo darbo pareigoms atlikti, patikėtų darbo priemonių ar turto naudojimui ir saugojimui;
	2. tinkamai inventorizuoti Mokyklos darbo priemones, turtą ir lėšas, užtikrinti darbo priemonių, turto nurašymo apskaitą.
3. Darbuotojai privalo:
	1. saugoti Mokyklos darbo priemones, turtą, perduotas naudoti darbe;
	2. naudoti perduotas darbo priemones, turtą pagal jų tikslinę paskirtį, taupiai ir racionaliai;
	3. laiku pranešti Mokyklos direktoriui ar jo įgaliotam asmeniui apie aplinkybes dėl jiems patikėtų darbo priemonių, turto saugumo, skubaus gedimo šalinimo ar reikalingo remonto;
	4. be Mokyklos direktoriaus leidimo neperduoti jiems patikėtų darbo priemonių, turto kitiems darbuotojams ar tretiesiems asmenims.
4. Darbuotojai taip pat privalo tinkamai prižiūrėti savo darbo vietą (kabinetą), palikdami savo darbo vietą (kabinetą) turi išjungti visus elektros prietaisus, uždaryti langus, užrakinti kabineto duris.

# SKYRIUS ŽALOS ATLYGINIMAS

1. Darbuotojai privalo saugoti darbdavio turtinius ir neturtinius interesus. Darbuotojai atlygina savo darbo pareigų pažeidimais dėl jų kaltės padarytą darbdaviui turtinę žalą, taip pat ir neturtinę žalą. atlikus patikrinimą ir Mokyklos direktoriui priėmus sprendimą dėl:
	1. turto netekimo ar jo vertės sumažėjimo, sugadinimo, darbo priemonių pereikvojimo, savo darbo vietoje (kabinete) esančių darbo priemonių ar turto sugadinimo, praradimo ar kitokio dingimo;
	2. baudų ir kompensacinių išmokų, kurias darbdavys turėjo sumokėti dėl darbuotojo kaltės;
	3. išlaidų, susidariusių dėl sugadintų daiktų, netinkamo darbo priemonių, turto saugojimo, netinkamos darbo priemonių, turto apskaitos ar dėl to, kad nesiėmė priemonių užkirsti kelią darbo priemonėms, turtui ar lėšoms grobti;
	4. kitokių Mokyklos darbo tvarkos taisyklių, pareigybės aprašymo ar kitų lokalių teisės aktų pažeidimo.
2. Išskyrus Lietuvos Respublikos darbo kodekse ir kituose įstatymuose numatytus atvejus, darbuotojas privalo atlyginti visą padarytą turtinę žalą, bet ne daugiau kaip jo trijų vidutinių darbo užmokesčių dydžio, o jeigu turtinė žala padaryta dėl darbuotojo didelio neatsargumo, – ne daugiau kaip jo šešių vidutinių darbo užmokesčių dydžio.
3. Darbuotojas privalo atlyginti visą žalą šiais atvejais:
	1. žala padaryta tyčia;
	2. žala padaryta jo veikla, turinčia nusikaltimo požymių;
	3. žala padaryta neblaivaus ar apsvaigusio nuo narkotinių, toksinių ar psichotropinių medžiagų darbuotojo;
	4. žala padaryta pažeidus pareigą saugoti konfidencialią informaciją;
	5. darbdaviui padaryta neturtinė žala;
4. Darbuotojo padaryta ir jo gera valia šalių susitarimu natūra arba pinigais neatlyginta žala gali būti išskaitoma iš darbuotojui priklausančio darbo užmokesčio darbdavio rašytiniu nurodymu. Tokios išskaitos dydis negali viršyti vieno mėnesio darbuotojo vidutinio darbo užmokesčio dydžio net ir tuo atveju, jeigu buvo padaryta didesnė žala. Darbdavio nurodymas išieškoti šią žalą gali būti priimtas ne vėliau kaip per tris mėnesius nuo žalos paaiškėjimo dienos. Dėl išskaitos, kuri viršija vieno mėnesio darbuotojo vidutinio darbo užmokesčio dydį, arba jeigu praleisti išskaitos terminai, darbdavys žalos atlyginimo turi reikalauti darbo ginčams dėl teisės nagrinėti nustatyta tvarka.

# SKYRIUS BAIGIAMOSIOS NUOSTATOS

1. Ši Tvarka peržiūrima ir atnaujinama esant poreikiui arba pasikeitus teisės aktams, kurie reglamentuoja šios srities teisinius santykius.
2. Ši Tvarka yra privaloma visiems Mokyklos darbuotojams. Darbuotojai su šia tvarka bei jos pakeitimais yra supažindinami pasirašytinai arba elektroninėmis priemonėmis ir įsipareigoja jos laikytis. Šios Tvarkos pažeidimai gali būti laikomi darbo pareigų pažeidimais, už kuriuos gali būti taikoma atsakomybė, numatyta Lietuvos Respublikos darbo kodekse.